রোজভ্যালি কর্ণধার গৌতম কুণ্ডুকে হেফাজতে চাইল না ইডি। ফলে নয়ই এপ্রিল পর্যন্ত তাঁকে জেল হেফাজতে রাখার নির্দেশ দিল নগর দায়রা আদালত। আজই গৌতম কুণ্ডুর ইডি হেফাজতের মেয়াদ শেষ হয়। আদালতে তাঁর পক্ষ থেকে জামিনের আবেদন করা হয়। কিন্তু, তা খারিজ করে দেন বিচারক।
 ব্যুরো: রোজভ্যালি কর্ণধার গৌতম কুণ্ডুকে হেফাজতে চাইল না ইডি। ফলে নয়ই এপ্রিল পর্যন্ত তাঁকে জেল হেফাজতে রাখার নির্দেশ দিল নগর দায়রা আদালত। আজই গৌতম কুণ্ডুর ইডি হেফাজতের মেয়াদ শেষ হয়। আদালতে তাঁর পক্ষ থেকে জামিনের আবেদন করা হয়। কিন্তু, তা খারিজ করে দেন বিচারক। জেলে গিয়ে গৌতম কুণ্ডুকে জেরার আর্জি জানিয়েছে ইডি। অন্যদিকে, আজও গৌতম কুণ্ডুর মুক্তির দাবিতে রোজভ্যালির কর্মী ও এজেন্টদের বিক্ষোভ চলছে। আদালত চত্বরে বিক্ষোভকারীদের প্রবেশ আটকাতে স্ট্র্যান্ড রোডে কড়া নিরাপত্তা ব্যবস্থা করা হয়েছিল। নামানো হয় অত্যাধুনিক গার্ডরেল। ডিসি সেন্ট্রালের নেতৃত্বে মোতায়েন ছিল বিশাল পুলিস বাহিনী।